paragraph_text: Sjevernofrizijski jezik (ISO 639-3: frr; Nordfriesisch; frizijski noardfrysk), jedan od tri frizijska jezika, šire zapadnogermanske skupine kojim govori oko 10.000 od 60.000 etničkih sjevernih Friza<ref>Ethnologue (16th) u bundesländu (federalna država) Schleswig-Holstein na sjeveru Njemačke. Govorno područje se nalazi u obalnom području između rijeka Eider na jugu i Wiedau na sjeveru, nadalje na otocima Föhr, Amrum, Sylt, Norstrand, Pellworm, Hallig i Helgoland. Ima nekoliko dijalekata među kojima je sölreng na otoku Sylt, gotovo nestao. Ostali su: mooringer (kopno), ferring na Föhru i Amrumu.